
Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.50/2018 privind implementarea Programului guvernamental "INVESTEŞTE ÎN TINE", trimis cu adresa nr. PLx.474/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	VICEPREŞEDINTE,

Iuliu NOSA
	PREŞEDINTE,

Gheorghe ŞIMON

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.50/2018 privind implementarea Programului guvernamental "INVESTEŞTE ÎN TINE"
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru economică, reformă şi privatizare, au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.50/2018 privind implementarea Programului guvernamental "INVESTEŞTE ÎN TINE".
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege  în ședința din 17 septembrie 2018.

La întocmirea raportului s-au avut în vedere: avizele favorabile ale Comisiei pentru egalitatea de şanse pentru femei şi bărbaţi, Comisiei pentru muncă şi protecţie socială, Comisiei pentru drepturile omului, culte şi problemele minorităţilor naţionale, Comisiei pentru industrii şi servicii și Comisiei pentru învăţământ, ştiinţă, tineret şi sport, precum și avizele favorabile ale Consiliului Economic și Social și Consiliului Legislativ.
Proiectul de lege supus dezbaterii are ca obiect de reglementare garantarea unui credit în valoare maximă de 40.000 lei, în proporție de 80% de către stat prin Fondul Național de Garantare a Creditelor pentru Întreprinderi Mici și Mijlocii și prin Fondul Român de Contragarantare, exceptând dobânzile, comisioanele și spezele bancare. Dobânda și cheltuielile privind comisioanele de analiză și de gestiune a garanțiilor vor fi suportate din bugetul de stat, prin bugetul Comisiei Naționale de Strategie și Prognoză. Creditul acordat poate fi suplimentat cu până la 20.000 lei, daca beneficiarul se angajează sau este angajat pe perioada derulării creditului. Beneficiarii programului sunt tineri cu vârsta cuprinsă între 16 ani și 26 ani, care sunt în perioada studiilor, precum și persoane cu vârsta între 26 și 55 ani, dacă acestea sunt cuprinse în sistemul de învățământ sau efectuează cursuri de reconversie și/sau specializare profesională.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru politică economică, reformă şi privatizare şi-au desfăşurat lucrările în şedinţe separate.

Membrii Comisiei pentru buget, finanţe şi bănci au examinat proiectul de lege în zilele de 18 decembrie 2018 și 20 noiembrie 2018, iar cei ai Comisiei pentru politică economică, reformă şi privatizare au examinat proiectul de lege pe parcursul mai multor ședințe, dezbaterile finalizându-se în şedinţa din 11 decembrie 2018.  

La lucrările Comisiei politică economică, reformă şi privatizare au participat la dezbateri 16 deputaţi, din totalul de 19 membri, iar la lucrările Comisiei pentru buget, finanţe şi bănci şi-au înregistrat prezenţa 25 deputaţi din totalul de 25 de membri.

La dezbaterile celor două Comisii au participat, în calitate de invitaţi, reprezentanţii Comisiei Naţionale de Strategie şi Prognoză.
În urma examinării proiectului de lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaţilor un raport comun de adoptare a proiectului de Lege privind elaborarea şi actualizarea Strategiei naţionale pe termen lung „România 2040” cu amendamentele admise prezentate în Anexă.

În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

Iuliu NOSA


	PREŞEDINTE,
Gheorghe ŞIMON

	SECRETAR,

Marilen – Gabriel PIRTEA
	SECRETAR,
George – Gabriel VIȘAN


	Şef serviciu

Giorgiana Ene

Consilier parlamentar

Alexandra Nistor
	Şef serviciu
Lidia-Graziella Segărceanu


Anexă
AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente:
	Nr. crt.
	Text OUG nr. 50/2018


	Text Senat
	Text propus de Comisii
 (autorul amendamentului)
	Motivarea

amendamentelor propuse

	1. 
	-----------------------
	                          LEGE

pentru aprobarea Ordonanţei de urgenţă a Guvernului nr. 50/2018 privind implementarea Programului guvernamental ’’INVESTEŞTE ÎN TINE”
	Nemodificat.
	

	2. 
	--------------------------
	Articol unic.- Se aprobă Ordonanţa de urgenţă a Guvernului nr. 50 din 21 iunie 2018 privind implementarea Programului guvernamental ’’INVESTEŞTE ÎN TINE”, publicată în Monitorul Oficial al României, Partea I, nr. 516 din 22 iunie 2018.
	Articol unic. – Se aprobă Ordonanţa de urgenţă a Guvernului nr. 50 din      21 iunie 2018 privind implementarea Programului guvernamental „INVESTEŞTE ÎN TINE”, publicată în Monitorul Oficial al României, Partea I,                    nr. 516 din 22 iunie 2018,                          cu următoarele modificări:
	Pentru respectarea normelor de tehnică legislativă.

	3. 
	Ordonanţa de urgenţă a Guvernului privind implementarea Programului guvernamental „INVESTEŞTE ÎN TINE”
	Nemodificat.
	Nemodificat.
	

	4. 
	Art. 1. – (1) Se aprobă Programul guvernamental „INVESTEŞTE ÎN TINE”, denumit în continuare Programul, care are ca obiect facilitarea accesului la finanţare pentru tinerii cu vârsta cuprinsă între 16 ani şi până la 26 de ani şi care sunt cuprinşi în sistemul de învăţământ sau care efectuează cursuri de specializare, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale.

(2) Facilitarea accesului la finanţare constă în garantarea unui credit în valoare de maximum 40.000 lei, în proporţie de 80% de către stat prin Fondul Naţional de Garantare a Creditelor pentru Întreprinderi Mici şi Mijlocii şi prin Fondul Român de Contragarantare, exceptând dobânzile, comisioanele şi spezele bancare, precum şi în suportarea dobânzilor şi a cheltuielilor adiacente creditului.

(3) Plăţile de dobândă pentru creditul acordat, precum şi cheltuielile privind comisioanele de analiză şi de gestiune a garanţiilor vor fi suportate din bugetul de stat, prin bugetul Comisiei Naţionale de Strategie şi Prognoză, al cărui preşedinte are calitatea de ordonator terţiar de credite în cadrul Secretariatului General al Guvernului.

(4) În cazul în care beneficiarul creditului nu plăteşte la scadenţă ratele de capital aferente creditului, sumele plătite de Comisia Naţională de Strategie şi Prognoză, reprezentând dobânzi, comisioane şi speze bancare, se recuperează de către Agenţia Naţională de Administrare Fiscală în baza titlului executoriu emis de către aceasta.

(5) Prin derogare de la prevederile             art. 4 alin. (2) din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările şi completările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru Întreprinderi Mici şi Mijlocii şi Fondul Român de Contragarantare în vederea emiterii de garanţii în numele şi în contul statului, în favoarea băncilor care acordă credite persoanelor fizice în cadrul Programului.

(6) Între Ministerul Finanţelor Publice şi Fondul Naţional de Garantare a Creditelor pentru Întreprinderi Mici şi Mijlocii, precum şi cu Fondul Român de Contragarantare se încheie câte o convenţie prin care se stabilesc drepturile şi obligaţiile părţilor în derularea Programului guvernamental „INVESTEŞTE ÎN TINE”.


	Nemodificat.
	Nemodificat.
	

	5. 
	Art. 2. – (1) Creditul acordat poate fi suplimentat cu până la 20.000 lei în cazul în care beneficiarul se angajează sau este angajat pe perioada derulării creditului.

(2) Pentru acordarea creditului beneficiarul va fi însoţit de cel puţin un codebitor, dacă nu este el angajat.

(3) În cazul beneficiarului Programului cu capacitate de exerciţiu restrânsă, pentru obţinerea creditului este necesar acordul reprezentantului legal.

(4) Împrumutul se va acorda sub forma unui credit cu una sau mai multe tranşe, în funcţie de facturile prezentate la decontare sau plata directă a furnizorului pe baza facturii proformă.

(5) Creditul se acordă pentru o perioadă maximă de 10 ani, inclusiv perioada de graţie.

(6) Beneficiarul împreună cu finanţatorul stabileşte de comun acord o perioadă de graţie, cu obligaţia finanţatorului de a asigura o perioadă de graţie cel puţin egală cu perioada studiilor, nu mai mult de             5 ani, începând de la data acordării creditului.

(7) Destinaţia creditului este de a acoperi nevoile beneficiarilor şi familiilor acestora privind educaţia, sănătatea, cultura, sportul şi de habitat.

(8) Se consideră cheltuieli eligibile următoarele cheltuieli ale beneficiarului, inclusiv ale familiei acestuia:

a) plata cărţilor, rechizitelor, cursurilor, revistelor de specialitate;

b) plata creşelor, grădiniţelor, şcolilor particulare;

c) plata cursurilor de specializare/calificare;

d) plata cursurilor de pregătire profesională;

e) taxe de studii, inclusiv master, doctorat, MBA;

f) plata chiriei şi a utilităţilor;

g) plata locurilor de cazare în căminele studenţeşti;

h) o parte din construcţia sau achiziţia unei locuinţe;

i) modernizarea sau renovarea unei locuinţe;

j) costul medicamentelor, analizelor, serviciilor dentare şi al intervenţiilor chirurgicale;

k) achiziţionarea de calculatoare, laptopuri, imprimante, softuri de specialitate;

l) abonamente sau bilete culturale: cinema, teatru, operă, bibliotecă, muzee;

m) costul publicării cărţilor sau al studiilor de specialitate;

n) articole sportive;

o) taxa de participare la manifestări ştiinţifice şi concursuri;

p) cheltuielile de transport pentru deplasări la manifestări ştiinţifice şi concursuri.

(9) Aria de teritorialitate a cheltuielilor prevăzute la                           alin. (8) lit. a)–n) o reprezintă teritoriul României.
	Nemodificat.
	1. La articolul 2, alineatele (4), (5) și (8) se modifică şi vor avea următorul cuprins:

(1) Nemodificat.

(2) Nemodificat.

(3) Nemodificat.
,,(4) Împrumutul se va acorda sub forma unui credit cu una sau mai multe tranşe, în funcţie de documentele justificative  prezentate la decontare sau plata directă a furnizorului pe baza facturii proformă.

(5) Creditul se acordă pentru o perioadă maximă de 10 ani, inclusiv perioada de graţie, o singură dată pentru acelaşi beneficiar.
(6) Nemodificat.

(7) Nemodificat.
(8) Nemodificat.

a) Nemodificat.

b) Nemodificat.

c) Nemodificat.

d) Nemodificat.

e) Nemodificat.

f) plata chiriei, a cheltuielilor de întreţinere şi a utilităţilor;

g) Nemodificat.

h) o parte din cheltuielile pentru  construcţia sau achiziţia unei locuinţe;

i) cheltuielile pentru modernizarea sau renovarea unei locuinţe;

j) costul medicamentelor, analizelor, produselor de protezare/ortezare, serviciilor dentare şi al intervenţiilor chirurgicale;

k) Nemodificat.

l) Nemodificat.

m) Nemodificat.

n) achiziţia de articole sportive, instrumente muzicale şi alte echipamente necesare pregătirii profesionale în învăţământul de specialitate (tehnic şi de artă);”

o) Nemodificat.

p) Nemodificat.

 (9) Nemodificat.

	Amendamentul propus are în vedere faptul că în cadrul cheltuielilor eligibile există categorii care nu necesită facturi, precum abonamentele sau biletele culturale, plata chiriei.
Amendamentul propus are în vedere precizarea faptului că o persoană nu poate beneficia decât o singură dată de acest program.

Prin amendament se propune precizarea mai corectă a categoriilor de cheltuieli eligibile şi introducerea articolelor necesare pentru învătământul de specialitate.

	6. 
	Art. 3. – (1) Prin excepţie de la art. 1, Programul poate fi accesat şi de persoane cu vârsta cuprinsă între                  26 şi 55 de ani, dacă acestea sunt cuprinse în sistemul de învăţământ sau efectuează cursuri de reconversie şi/sau specializare profesională.

(2) Această categorie de beneficiari poate accesa un credit de până la 35.000 de lei.

(3) Creditul acordat poate fi suplimentat cu până la 20.000 lei în cazul în care beneficiarul este angajat sau se angajează pe perioada derulării creditului.

(4) Condiţiile de acordare a creditului prevăzute la art. 1 şi 2 se aplică în mod corespunzător.


	Nemodificat.
	Art. 3. – Nemodificat.
	

	7. 
	Art. 4. – Plafonul anual al garanţiilor, modalitatea şi condiţiile de acordare, condiţiile de eligibilitate ale băncilor şi a persoanelor fizice beneficiare ale creditului, regulile de gestionare a garanţiilor se stabilesc prin hotărâre a Guvernului. Garanţiile se acordă în limita plafonului aprobat şi în funcţie de criteriile specifice prevăzute în normele şi procedurile interne de creditare ale băncilor şi în normele de garantare ale Fondul Naţional de Garantare a Creditelor pentru Întreprinderi Mici şi Mijlocii şi ale Fondului Român de Contragarantare.


	Nemodificat.
	2. Articolul 4 se modifică şi va avea următorul cuprins:

,,Art. 4. – Plafonul anual al garanţiilor, modalitatea şi condiţiile de acordare, marja anulă care include toate costurile legate de acordarea și derularea creditului în toate etapele finanțării, condiţiile de eligibilitate anuală a băncilor, precum şi cerinţele pentru accesarea de către  persoanele fizice a creditului, regulile de gestionare a garanţiilor se stabilesc anual de către Guvern. Garanţiile se acordă în limita plafonului aprobat şi în funcţie de criteriile specifice prevăzute în normele şi procedurile interne de creditare ale băncilor şi în normele de garantare ale Fondului Naţional de Garantare a Creditelor pentru Întreprinderi Mici şi Mijlocii şi ale Fondului Român de Contragarantare.”
	Amendamentul are în vedere precizarea mai detaliată a elementelor care se stabilesc prin hotărâre de Guvern, precum şi a posibilităţii ca atât marja, cât şi condiţiile de eligibilitate să se stabilească anual ca şi în cazul plafonului de garanţii.

	8. 
	Art. 5. – În termen de 30 zile de la data intrării în vigoare a prezentei ordonanţe de urgenţă, Comisia Naţională de Strategie şi Prognoză şi Ministerul Finanţelor Publice vor elabora normele de aplicare a prezentei ordonanţe de urgenţă, inclusiv modalitatea şi condiţiile de acordare şi recuperare a garanţiilor, care vor fi aprobate prin hotărâre a Guvernului.


	Nemodificat.
	Art. 5. – Nemodificat.
	

	9. 
	Art. 6. – Se acordă prin prezenta ordonanţă de urgenţă mandat special Fondului Român de Contragarantare privind emiterea în numele şi în contul statului a garanţiilor în cadrul Programului, sens în care se completează obiectul de activitate al Fondului Român de Contragarantare stabilit prin Ordonanţa de urgenţă a Guvernului nr. 23/2009 privind înfiinţarea Fondului Român de Contragarantare, aprobată cu modificări prin Legea nr. 312/2009, cu modificările ulterioare, cu operaţiunile desfăşurate în mandat privind analiza şi acordarea garanţiilor în cadrul programelor guvernamentale garantate de statul român.


	Nemodificat.
	3. Articolul 6 se modifică şi va avea următorul cuprins:

,,Art. 6. – Prin derogare de la prevederile Legii nr. 93/2009 privind instituțiile financiare nebancare, cu modificările și completările ulterioare, se acordă prin prezenta ordonanţă de urgenţă mandat special Fondului Român de Contragarantare privind emiterea în numele şi în contul statului a garanţiilor în cadrul Programului, sens în care se completează obiectul de activitate al Fondului Român de Contragarantare stabilit prin Ordonanţa de urgenţă a Guvernului nr. 23/2009 privind înfiinţarea Fondului Român de Contragarantare, aprobată cu modificări prin                       Legea nr. 312/2009, cu modificările ulterioare, cu operaţiunile desfăşurate în mandat privind analiza şi acordarea garanţiilor în cadrul programelor guvernamentale garantate de statul român.”
	Activitatea de emitere de gararanții reprezintă, potrivit Legii nr. 93/2009, cu modificările și completările ulterioare, activitate de creditare, iar desfășurarea acesteia cu titlu profesional este rezervată creditorilor profesioniști (instituțiile de credit, instituțiile financiare nebancare, instituțiile de plată și instituțiile emitente de monedă electronică). Activitatea desfășurată în prezent de Fondul Român de Contragarantare în conformitate cu Ordonanţa de urgenţă a Guvernului              nr.  23/2009, aprobată cu modificări prin                       Legea nr. 312/2009, cu modificările ulterioare, nu reprezintă activitate de creditare potrivit                  Legii nr. 93/2009, cu modificările și completările ulterioare, și, ca urmare, fondul nu deține calitatea de creditor profesionist.

În sprijinul celor menționate mai sus, prin amendamentul propus au fost introduse prevederi derogatorii de la                 Legea nr. 93/2009, cu modificările și completările ulterioare.  



	10. 
	Art. 7. – (1) Contractele prin care Fondul Naţional de Garantare a Creditelor pentru Întreprinderi Mici şi Mijlocii şi Fondul Român de Contragarantare acordă garanţiile de stat constituie titluri executorii şi au valoare de înscrisuri autentice.

(2) Sursa de plată a garanţiilor acordate de către Fondul Naţional de Garantare a Creditelor pentru Întreprinderi Mici şi Mijlocii şi Fondul Român de Contragarantare în numele şi contul statului pentru creditele acordate în cadrul Programului este bugetul de stat, prin bugetul Ministerului Finanţelor Publice – Acţiuni Generale, titlul „Alte transferuri” cod 55, alin. „Sume rezultate din executarea garanţiilor acordate din bugetul de stat” cod 55.01.50.

(3) Creanţele rezultate din garanţiile acordate şi plătite băncilor sunt asimilate creanţelor bugetare a căror recuperare se face de către Agenţia Naţională de Administrare Fiscală conform prevederilor                         Legii nr. 207/2015 privind Codul de procedură fiscală, cu modificările şi completările ulterioare.

(4) Sumele încasate conform alin. (2) sunt venituri ale bugetului de stat, proporţional cu procentul de garantare.
	Nemodificat.
	Art. 7. – Nemodificat.

